EkBass/fiwiki-20250220-pages-articles huggingface dataset:
Mauno Hermunen

Mauno Sakari Hermunen (s. 26. maaliskuuta 1988 Vantaa) on suomalainen supermotokuljettaja. Hermunen voitti vuonna 2013 Supermoton maailmanmestaruuden. Kausilla 2012 ja 2014 hän ajoi MM-hopealle ja kaudella 2010 MM-pronssille. ==Ura== Hermunen aloitti motocrossin ajamisen kolmevuotiaana. Lopullisesti hän siirtyi crossista supermotoon vuonna 2007, ja seuraavana vuonna ajoi jo uransa ensimmäiset MM- osakilpailut.http://www.maunohermunen.com/4 Maailmanmestaruutensa jälkeen syyskuussa 2013 Hermunen ilmoitti aikovansa siirtyä ajamaan joukkuekilpailuissa Bulgarian lipun alla. Syyksi hän kertoi Suomen moottoriliiton taloudellisen tuen puutteen. Saman vuoden lokakuussa Hermunen sai Bulgarian passin, jolloin Suomen moottoriurheiluliitto antoi hänelle starttiluvan Bulgarian joukkueessa. Vuoden 2013 joukkueiden MM-kilpailussa Bulgaria sijoittui toiseksi. Vuoden 2014 joukkueiden MM-kilpailussa Hermunen ajoi Suomen joukkueessa, joka sijoittui neljänneksi. ==Lähteet== Luokka:Suomalaiset moottoripyöräilijät Luokka:Vuonna 1988 syntyneet Luokka:Elävät henkilöt
I Got It Bad (and That Ain’t Good)

I Got It Bad (and That Ain’t Good) on Duke Ellingtonin säveltämä ja Paul Francis Websterin sanoittama jazzstandardi vuodelta 1941. Kappaleen esitti ensimmäistä kertaa Ivie Anderson musikaalirevyyssä Jump for Joy ja sen on äänittänyt suuri määrä jazzartisteja, mukaan lukien Benny Carter, Benny Goodman, Keith Jarrett, Thelonious Monk, Oscar Peterson ja McCoy Tyner. Sävellys on G-duurissa ja kappaleen rakenne on 32 tahdin AABA. Kappaletta pidetään jazzstandardien joukossa vaikeana laulaa, koska melodia vaatii laulajalta oktaavin ja tritonuksen äänialaa. == Lähteet == Luokka:Vuoden 1941 kappaleet Luokka:Jazzkappaleet Luokka:Jazzstandardit Luokka:Duke Ellingtonin säveltämät kappaleet Luokka:Paul Francis Websterin sanoittamat kappaleet
Rostock (piirikunta)

Rostock () on piirikunta Mecklenburg-Etu-Pommerin osavaltiossa Pohjois- Saksassa. Piirikunnan pinta-ala on 3 421 neliökilometriä ja asukasluku 210 732 vuonna 2012. Piirikunta luotiin 2011 yhdistämällä entiset Bad Doberanin ja Güstrowin piirikunnat. Piirikunta rajautuu pohjoisessa Itämereen ja ympäröi Rostockin kaupunkipiiriä, koillisessa se rajautuu Vorpommern-Rügenin piirikuntaan, kaakossa Mecklenburgische Seenplatten piirikuntaan, lounaassa Ludwigslust-Parchimin piirikuntaan ja lännessä Nordwestmecklenburgin piirikuntan. == Lähteet == == Aiheesta muualla == * Piitikunnan verkkosivut landkreis-rostock.de Luokka:Mecklenburg-Etu-Pommerin piirikunnat
Erwin Kremers

Erwin Kremers (s. 24. maaliskuuta 1949 Mönchengladbach Saksa) on aktiiviuransa jo lopettanut saksalainen jalkapalloilija. Pelipaikaltaan hän oli hyökkääjä. Myös hänen kaksosveljensä, Helmut Kremers, on entinen jalkapalloilija. He olivatkin ensimmäiset kaksoset, jotka ovat koskaan pelanneet Bundesliigassa. == Ura seurajoukkueessa == Jalkapallon pelaamisen Kremers aloitti Borussia Mönchengladbachin juniorijoukkueissa. Seuran edustusjoukkueen mukana hän pääsi pelaamaan vuosien 1967-1969 aikana kaikkiaan 24 ottelua, joissa teki yhden maalin. Tämän jälkeen Kremers siirtyi edustamaan Kickers Offenbachia, jonka riveissä pelasi vuosina 1969-1971 yhteensä 25 ottelua ja teki pelaamissaan otteluissa kymmenen maalia. Aktiiviuransa loppuvaiheet, eli vuodet 1971-1979 Kremers edusti FC Schalke 04:ää. Näiden vuosien aikana hänen tililleen kertyi 212 ottelua, joiden aikana hän onnistui maalinteossa 50 kertaa. == Ura maajoukkueessa == Länsi-Saksan jalkapallomaajoukkueessa Kremers pelasi vuosien 1972-1974 aikana 15 ottelua, onnistuen maalinteossa kolme kertaa. Hän oli mukana myös maansa edustusjoukkueessa vuoden 1972 EM-kilpailuissa. == Lähteet == Luokka:Saksalaiset jalkapalloilijat Luokka:Vuonna 1949 syntyneet Luokka:Elävät henkilöt Luokka:Jalkapallon Euroopan mestarit
Ludwigslust-Parchim

Ludwigslust-Parchim on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 4 752 neliökilometriä ja asukasluku 212 373 vuonna 2012. Piirikunta luotiin 2011 yhdistämällä entiset Parchimin ja Ludwigslustin piirikunnat. Ludwigslust-Parchim rajautuu pohjoisessa Nordwestmecklenburgin piirikuntaan ja Schwerinin kaupunkipiiriin, koillisessa Rostockin piirikuntaan ja idässä Mecklenburgische Seenplatten piirikuntaan. Etelässä se rajautuu Brandenburgin ja Ala-Saksin osavaltioihin, ja lännessä Schleswig-Holsteinin osavaltioon. == Lähteet == == Aiheesta muualla == * Piirikunnan verkkosivut kreis-swm.de Luokka:Mecklenburg-Etu-Pommerin piirikunnat
Mecklenburgische Seenplatte

Mecklenburgische Seenplatte on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 5 468 neliökilometriä ja asukasluku 264 261 (2012). Piirikunnan pääkaupunki on Neubrandenburg. Piirikunta luotiin 2011 yhdistämällä vanhoja piirikuntia. Mecklenburgische Seenplatte rajautuu lännessä Ludwigslust-Parchimin piirikuntaan, luoteessa Rostockin piirikuntaan, pohjoisessa Vorpommern-Rügenin piirikuntaan, koillisessa ja idässä Vorpommern-Greifswaldin piirikuntaan ja etelässä Brandenburgin osavaltioon. == Lähteet == == Aiheesta muualla == * Piirikunnan verkkosivut lk-mecklenburgische-seenplatte.de Luokka:Mecklenburg-Etu-Pommerin piirikunnat
Ditioniitti

Ditioniitti (S2O42−) on yksi rikin oksoanioneista. Sen voidaan katsoa syntyvän pysymättömän ditionihapokkeen protolysoituessa. Ditioniitti-ionissa rikin hapetusluku on +III. ==Ominaisuudet ja valmistus== Diotioniitti-ionin rakenteessa poikkeuksellista muihin rikin oksoanioneihin on rikkiatomien välinen sidospituus, joka on ionissa 239 ppm (laskennallinen kahden rikkiatomin välisen sidoksen pituus on 208 ppm). Tämän vuoksi sidos on heikko ja rikkoutuu helposti. Rikkiatomeihin kiinnittyneet hapiatomit ovat kohdakkaisessa konformaatiossa toisiinsa nähden. Ditioniitti-ioni on tasapainossa SO2-•-radikaalianionin kanssa. Ditioniitti-ioni on voimakas pelkistin ja teollisuudessa käytetään tähän tarkoitukseen paljon natriumditioniittia. Ditioniitti-ioni pelkistää muun muassa veteen liuenneen hapen ja eräät raskasmetalli-ionit, kuten Cu+, Ag+ ja Pb2+ pelkistyvät metalleiksi. Ditioniitti-ioni myös disproportioituu happamissa liuoksissa helposti sulfiitti- ja tiosulfaatti-ioneiksi. Ditioniitteja valmistetaan tyypillisesti pelkistämällä sulfiittiliuoksia hienojakoisen sinkin tai natriumin ja elohopean amalgaaman avulla tai sähkökemiallisesti. Teollisuudessa pelkistimenä voidaan käyttää myös natriumborohydridiä, jolloin diotioniittiioni muodostetaan in situ. Kidevedellisistä ditionaateista voidaan poistaa kuumentamalla kidevettä, mutta kidevedettömät ditioniitit hajoavat kuumennettaessa. ==Lähteet== Luokka:Anionit Luokka:Rikkiyhdisteet
Verla

Verla on kylä Kouvolassa, Jaalan ja Valkealan suuralueiden rajalla Pohjois- Kymenlaaksossa. Kylässä ja sen ympärillä toimii mm. Verlan seudun kyläyhdistys. Verlan postinumeroalueen (47850 Verla) väkiluku oli 141 vuonna 2020.Paavo (Postinumeroalueittainen avoin tieto) Verla on Pyörylän ja Vähä- Selänpään kylän entinen myllypaikka, jonka kosken rannalle perustettiin puuhiomo ensimmäistä kertaa 1872. Näin paikallinen asutus sai alkunsa. Nykyisin Verla on entinen tehdaskylä, jossa 1882–1964 toiminut puuhiomo ja pahvitehdas on museoitu ja liitetty UNESCOn maailmanperintöluetteloon. Verla sijaitsee pääosin entisen Jaalan kunnan eli nykyisen suuralueen puolella, mutta osa kylän rakennuksista on entisen Valkealan kunnan, nykyisen suuralueen puolella, sillä raja kulkee Vähä-Kamposen ja Suolajärven järvet yhdistävässä Kymijoen haarassa. Tätä samaista joenhaaraa pitkin kulki aikoinaan Ruotsin ja Venäjän valtion välinen raja Hattujen sodan 1741–1743 jälkeen vuoteen 1809 asti. Jokihaara Verlankoskeen virtaa Etelä-Savosta Vuohijärven kautta varsinaiseen Kymijokeen. Uittoreittinä se kuuluu Mäntyharjun reittiin. Kaupunginosajaossa Jaalan puoleinen alue kuuluu Jaalan kirkonkylään ja Valkealan puoleinen osa Selänpäähän. Verlan pienempiä naapurikyliä ovat vanha maatalouskylä Pyörylä, likeinen Nisus sekä Palojärvi ja Pahasaari. Myös Verlan seudun kyläyhdistys toimii osittain entisen Valkealan kunnan puolella alueella, joka on aiemminkin ollut Verlaa tai tiiviisti sidoksissa siihen. Alueella asuu vakituisesti noin 200 henkilöä, mutta kesäisin väkimäärä moninkertaistuu mökkiläisten ja museovieraitten myötä. Verlan seutu valittiin Kymenlaakson vuoden kyläksi 2013. == Lähteet == == Kirjallisuutta == * Sutela, Inkeri (toim.): Toimintaa ja elinkeinoja Verlan seudulla : Verlan seudun kyläkirja. Verlan seudun kyläyhdistys, 2015. ISBN 978-952-93-5640-9. == Aiheesta muualla == * Verlanseudun www-sivut Luokka:Jaalan kylät Luokka:Kymenlaakson vuoden kylät
Vorpommern-Greifswald

Vorpommern-Greifswald on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 3 927 neliökilometriä ja asukasluku 239 291 vuonna 2012. Piirikunnan pääkaupunki on Greifswald. Piirikunta luotiin 2011 yhdistämällä vanhoja alueita. Vorpommern-Greifwald rajautuu lännessä Mecklenburgische Seenplatten ja Vorpommern-Rügenin piirikuntiin, pohjoisessa Itämereen, idässä Puolaan ja etelässä Brandenburgin osavaltioon. == Lähteet == == Aiheesta muualla == * Piirikunnan verkkosivut kreis-vg.de Luokka:Mecklenburg-Etu-Pommerin piirikunnat
Vorpommern-Rügen

Vorpommern-Rügen () on piirikunta Mecklenburg-Etu-Pommerin osavaltiossa Pohjois-Saksassa. Piirikunnan pinta-ala on 3 188 neliökilometriä ja asukasluku 223 718 (2012). Vorpommern-Rügenin pääkaupunki on Stralsund. Piirikunta luotiin 2011 yhdistämällä vanhoja alueita. Vorpommern-Rügen sijaitsee Itämeren rannalla ja rajautuu etelässä lännestä itään lueteltuna Rostockin, Mecklenburgische Seenplatten ja Vorpommern-Greifswaldin piirikuntiin. Piirikuntaan kuuluu Saksan suurin saari Rügen. == Lähteet == == Aiheesta muualla == * Piirikunnan verkkosivut lk-vr.de Luokka:Mecklenburg-Etu-Pommerin piirikunnat
Gembloux’n taistelu

Gembloux’n taistelu käytiin Saksan ja Ranskan joukkojen välillä 14.–15. toukokuuta 1940 Gembloux’n alueella Belgiassa toisessa maailmansodassa. Ranska oli sijoittanut 1. armeijansa puolustukseen Gembloux’n ja Wavren väliselle linjalle. Ranskan panssarijoukot muodostivat eteentyönnetyn varmistuslinjan Hannutin alueelle tehtävänään viivyttää eteneviä saksalaisjoukkoja. Samanaikaisesti Gembloux’hun valmisteltiin pääpuolustuslinjaa. Hannutin taistelun jälkeen alkoi kaksipäiväinen taistelu, jossa ranskalaiset estivät Saksan 6. armeijan etenemisen. Ranskan 1. armeija joutui kuitenkin vetäytymään jouduttuaan saarrostusuhan alaiseksi aina Lilleen saakka. == Joukot == Saksan joukot koostuivat Erich Hoepnerin XVI armeijakunnasta ja Viktor von Schwedlerin IV armeijakunnasta. XVI armeijakuntaan kuuluivat 3. ja 4. panssaridivisioona, 20. motorisoitu jalkaväkidivisioona ja 35. jalkaväkidivisioona. Armeijakunnan oikealla puolella etenivät IV armeijakunnan 31., 7. ja 18. jalkaväkidivisioonat. Horst Stumpfin komentamaan 3. panssaridivisioonaan kuului 3. panssariprikaati, jonka vahvuus oli ollut 10. toukokuuta hyökkäyksen alkaessa 343 panssarivaunua, joista 117 PzKw I, 129 PzKw II, 42 PzKw III, 26 PzKw IV sekä 27 esikuntavaunuja. Divisioonaan kuului lisäksi 3. motorisoitu jalkaväkiprikaati, tykistörykmentti ja divisioonajoukot. Johann-Joachim Steverin 4. panssaridivisioonan 5. panssariprikaatin vahvuus oli ollut hyökkäyksen alkaessa 36 panssarirykmentillä 66 PzKwI, 55 PzKw II, 20 PzKw III, 12 PzKw IV ja 5 esikuntavaunua ja 35. panssarirykmentillä 69 PzKw I, 50 PzKw II, 20 kpl PzKw III, 12 kpl PzKw IV ja 5 esikuntavaunua. Divisioonaan kuuluivat lisäksi 4. motorisoitu kivääriprikaati, tykistörykmentti ja divisioonajoukot.Jentz, Thomas L. s. 120 == Taistelu == Saksan 4. panssaridivisioona läpäisi Dyle- linjan 14. toukokuuta Ernagen alueella tukenaan 35. ja 20. motorisoidut jalkaväkidivisioonat. Panssaridivisioona eteni suojaten vasemman sivustansa tiedustelu-, konekivääri- ja panssarintorjuntapataljoonilla. Hieman ennen puoltapäivää panssarirykmentti 35:n 8. komppania hyökkäsi Baudesetistä kohti Ernagen eteläpuoliselle rautatielinjalle, mutta hyökkäys pysähtyi yhdeksän vaunun tuhoon. Komppania vetäytyi lähtöasemiinsa. 6. komppania ei kyennyt auttamaan tykkitulen vuoksi. == Lähteet == * === Viitteet === Luokka:Ranskan taistelut Luokka:Belgian valtaus
Iurie Leancă

Iurie Leancă (s. 20. lokakuuta 1963 Tšimišlija, Moldavian SNT, Neuvostoliitto) on moldovalainen poliitikko. Leancă oli Moldovan pääministeri huhtikuusta 2013 helmikuuhun 2015. Hän nousi tehtävään virkaatekevänä pääministerinä perustuslaillisen oikeuden estettyä entisen pääministeri Vlad Filatin nimityksen uudelleen, kun hänet oli erotettu korruptiosyytteiden vuoksi. Presidentti Nicolae Timofti nimitti Leancăn virallisesti hallituksenmuodostajaksi 15. toukokuuta. Leancă oli toiminut Filatin hallituksen ulkoministerinä 2009–2013. Leancă kuuluu ex-pääministeri Filatin johtaman Moldovan liberaalidemokraattisen puolueen (PLDM) avainhenkilöihin. Vuonna 2017 hänet nimitettiin Pavel Filipin hallituksen varapääministeriksi erityisalanaan Euroopan integraatio. == Lähteet == Luokka:Vuonna 1963 syntyneet Luokka:Elävät henkilöt Luokka:Moldovan pääministerit
Adenau

Adenau on kunta Rheinland-Pfalzin osavaltiossa Saksassa. Se kuuluu Ahrweilerin piirikuntaan. Kunnassa asui vuoden 2020 kesäkuussa 2 951 asukasta. Kunnan alueella sijaitsee Nürburgring-moottorirata, jossa on järjestetty Formula 1 -osakilpailu yli neljäkymmentä kertaa. Lisäksi moottoriradan alueella järjestetään vuosittain Rock am Ring -musiikkifestivaali, joka kerää alueelle jopa yli 100 000 vierailijaa. == Lähteet == == Aiheesta muualla == *Kunnan verkkosivut *
Australobarbarus

Australobarbarus (nimen merkitys: ”eteläinen ulkolainen”) on sukupuuttoon kuollut dikynodontteihin kuuluva terapsidisuku, joka eli myöhäisellä permikaudella Wuchiaping-vaiheen aikana. Sukuun luetaan kaksi lajia.Late Permian dicynodonts of Eastern Europe A. A. Kurkin, Paleontological Journal November 2010, Volume 44, Issue 6, pp 672-681 Genus: Australobarbarus KURKIN, 2000 Paleofile.com (Sivu 16) == Ominaisuudet == Australobarbarus oli keskikokoinen dikynodontti, joka kuuluu Cryptodontia-ryhmään ja heimoon Oudenodontidae. Australobarbaruksen kallon pituus on noin 15–20 senttimetriä. Tämän terapsidin fossiileja on löydetty Venäjältä. Australobarbarus muistuttaa Etelä-Afrikasta löydettyä Tropidostoma-sukua.New Dicynodonts from the Upper Permian of the Vyatka Basin A. A. Kurkin, Paleontological Institute, Russian Academy of Sciences, ul. Profsoyuznaya 123, Moscow, 117868 Russia Tiedosto:Australobarbarus fossil.JPG|Australobarbaruksen luuranko Helsingin Luonnontieteellisessä museossa. Tiedosto:Australobarbarus fossil2.JPG|Sama Australobarbaruksen luuranko toisesta kuvakulmasta. == Lähteet == Luokka:Anomodontia
Helsingin urheilutalo

right|thumb|300px|Urheilutalo Helsinginkadun ja Kirstinkadun risteyksestä katsottuna. right|thumb|300px|Urheilutalo Helsinginkadulta Helsingin työväenopiston edustalta katsottuna. Etualalla olevassa rakennuksen korkeammassa osassa on hotelli ja toimistotiloja. Helsingin urheilutalo, jota usein sanotaan myös lyhemmin Urheilutaloksi, on Helsingin Alppiharjussa Helsinginkadun varrella sijaitseva kelta­tiilinen rakennus, jossa on useita urheiluhalleja. Lisäksi siinä on toimisto­tiloja, hotelli, ravintola ja teatteri­sali. Helsingin urheilutalo valmistui vuonna 1961 Aili ja Niilo Pulkan suunnittelemana. Rakennus­hankkeen oli käynnistynyt Työväen urheilu­liiton perustama Urheiluopistosäätiö, ja rakennus­toimi­kuntaa johti Jalmari Laakso. Rakennuksen valmistuessa sitä pidettiin Suomen ensimmäisenä modernina urheilu­talona. Nykyään kiinteistön omistaa Kiinteistö Oy Helsinginkatu 25, mutta siinä toimivia urheiluhalleja ylläpitää Urheiluhallit Oy. Urheilutalossa on uimahalli, palloiluhalli, kuntosali ja keilahalli. Uima- allas on 25 metriä pitkä ja 6 metriä leveä, ja hallissa on myös lastenallas. Lisäksi siellä on 25 ja 50 metrin pituiset ampuma­radat sekä kokous­tiloja. Palloilu­hallissa on myös kiinteä katsomo, johon mahtuu 860 henkilöä. Rakennus käsittää kokonaisen korttelin, jota rajoittavat Helsinginkatu, Kirstinkatu, Josafatin­katu ja Läntinen Brahen­katu. Urheilutilojen lisäksi sen ala­kerrassa on myös ravintola ja R-kioski sekä Ryhmäteatterin teatteri­sali. Rakennuksen Läntisen Brahenkadun puoleinen siipi on sen muita osia korkeampi, kahdeksankerroksinen. Sen ylimmissä kerroksissa toimii hotelli Scandic Kallio. Lisäksi siinä ovat Kehitysvammatuki 57 ry:n toimitilat. Ennen Urheilutalossa ovat toimineet myös tanssi­ravintola Josafat, Kukkurakauppa ja Helsingin kauneudenhoitoalan ammattikoulu. Nykyinen Ryhmäteatterin sali oli alun perin elokuvateatteri, Kino Helsinki. Vuosina 1983–1999 se oli Teatterikorkeakoulun käytössä. Ryhmäteatteri muutti tiloihin vuonna 2006. Urheiluhallit Oy aikoi 1970-luvun alussa rakentaa Urheilu­taloon laajan lisä­rakennuksen sen länsipuolelle, Josafatin kallioiden alueelle. Suunnitelma hylättiin kuitenkin lähistön asukkaiden vastustuksen vuoksi. == Lähteet == Urheilutalo Luokka:Alppiharju Luokka:Helsingin uimahallit
Andreas Morczinietz

Andreas Morczinietz (s. 11. maaliskuuta 1978 Wolfratshausen) on saksalainen jääkiekkoilija, pelipaikaltaan laitahyökkääjä. Hän edustaa tällä hetkellä Saksan kolmanneksi korkeimmalla sarjatasolla Oberligassa pelaavaa Hannover Scorpionsia. Pääsarjatasolla Morczinietz on edustanut myös Kölner Haiea sekä Grizzly Adams Wolfsburgia. Hän jäi Hannover Scorpionsin joukkueeseen seuran jouduttua talousvaikeuksiin ja pudottauduttua kaksi sarjatasoa alemmas kaudeksi 2013–2014. Morczinietzin pikkuveli Martin Morczinietz on myös jääkiekkoilija, joskin hän pelaa maalivahtina.Martin Morczinietz EliteProspects-sivustolla Maajoukkuetasolla Morczinietz on edustanut kotimaataan Saksaa neljästi MM-kisoissa sekä Salt Lake Cityn olympiaturnauksessa vuoden 2002 talviolympialaisissa. ==Lähteet== Luokka:Saksalaiset jääkiekkoilijat Luokka:Vuonna 1978 syntyneet Luokka:Elävät henkilöt
Vanders

Vanders on länsivantaalainen uimaseura, joka on perustettu 2014. Uimaseuran nimi tulee englanninkielisen sanan wonder ja kaupungin Vantaa sanojen yhdistämisestä. Vanders syntyi kolmen uimaseuran (Poseidons ry, Vantaan Uimarit ja Vantaan Vesikot) yhdistyessä.http://www.vanders.fi/uutiset/vantaalla-uimaseurojen-fuusio-kolme- seuraa-yhdistyi/ Alun perin koko Vantaan alueella toiminut seura pienensi toimintansa kattamaan vain länsivantaalaiset uimahallit, poikkeuksena kilpauinnin hajanaiset vuorot Tikkurilan uimahallissa. Seuran kotiallas on Myyrmäen Uimahalli. Uimaseura toimii myös Tikkurilan ja Martinlaakson uimahalleissa. Uimaseura järjestää uintiin liittyvää toimintaa miltei kaikenikäisille - vauvauinneista senioreille saakka. Vanders on myös menestyksekäs kilpauintiseura. Yhdistyksen uimarit saivat esimerkiksi vuoden 2013 SM-uinneista useita mitaleja. == Lähteet == * === Viitteet === == Aiheesta muualla== * Vandersin kotisivut http://www.vanders.fi/ Luokka:Vantaalaiset urheiluseurat Luokka:Suomalaiset uintiseurat Luokka:Vuonna 2014 perustetut urheiluseurat
Parchim

Parchim on kaupunki Mecklenburg-Etu-Pommerin osavaltiossa Pohjois-Saksassa. Se on Ludwigslust-Parchimin piirikunnan pääkaupunki. Kaupungin asukasluku oli 17 174 vuonna 2012. == Lähteet == == Aiheesta muualla == Luokka:Saksan kaupungit
Grevesmühlen

Grevesmühlen on kaupunki Mecklenburg-Etu-Pommerin osavaltiossa Pohjois- Saksassa. Se on Nordwestmecklenburgin piirikunnan pääkaupunki. Kaupungin asukasluku oli 10 621 vuonna 2012. Itämeri sijaitsee noin 15 kilometriä kaupungista pohjoiseen. == Lähteet == == Aiheesta muualla == Luokka:Saksan kaupungit
Bad Doberan

Bad Doberan on kaupunki Mecklenburg-Etu-Pommerin osavaltiossa Pohjois- Saksassa. Se on entinen Bad Doberanin piirikunnan pääkaupunki. Vuodesta 2011 lähtien se on kuulunut Rostockin piirikuntaan. Kaupungin asukasluku oli 10 427 vuonna 2012. == Lähteet == == Aiheesta muualla == Luokka:Saksan kaupungit Luokka:Mecklenburg-Etu-Pommerin kunnat
Demmin

Demmin on kaupunki Mecklenburg-Etu-Pommerin osavaltiossa Koillis-Saksassa. Se on entinen Demminin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 11 542 vuonna 2012. Kaupungin läpi virtaa Peene. == Lähteet == == Aiheesta muualla == Luokka:Saksan kaupungit Luokka:Mecklenburg-Etu-Pommerin kunnat
Viides valta

Viides valta () on vuonna 2013 ensi-iltansa saanut draamallinen jännityselokuva, joka perustuu osittain Daniel Domscheit-Bergin kirjaan Inside WikiLeaks: My Time with Julian Assange and the World's Most Dangerous Website sekä brittiläisten toimittajien David Leighin ja Luke Hardingin kirjaan WikiLeaks: Inside Julian Assange's War on Secrecy. Elokuvan on ohjannut Bill Condon. Sen pääosissa ovat Benedict Cumberbatch ja Daniel Brühl. == Näyttelijät == == Lähteet == == Aiheesta muualla == * * * Luokka:Vuoden 2013 yhdysvaltalaiset elokuvat Luokka:Tositapahtumiin perustuvat elokuvat Luokka:Yhdysvaltalaiset jännityselokuvat
Neustrelitz

Neustrelitz on kaupunki Mecklenburg-Etu-Pommerin osavaltiossa Koillis- Saksassa. Se on entinen Mecklenburg-Strelitzin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 20 322 vuonna 2012. == Lähteet == == Aiheesta muualla == Luokka:Saksan kaupungit Luokka:Mecklenburg-Etu-Pommerin kunnat
Euro Hockey Tour 1996–1997

Euro Hockey Tourin kausi 1996–1997 oli sarjan ensimmäinen kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet. == Kokonaispisteet == Joukkue O V T H TM PM Pts 9 6 1 2 36 17 13 9 6 1 2 29 21 13 9 4 0 5 19 25 8 9 0 2 7 15 36 2 == Karjala turnaus == Joukkue O V T H TM PM Pts 3 2 1 0 15 16 5 3 2 0 1 9 8 4 3 1 0 2 5 11 2 3 0 1 2 5 9 1 == Izvestija- turnaus == Joukkue O V T H TM PM Pts 4 3 1 0 12 6 7 4 3 0 1 13 5 6 4 2 0 2 13 9 4 4 1 1 2 9 12 3 4 0 0 4 3 20 0 == Sweden Hockey Games == Joukkue O V T H TM PM Pts 4 4 0 0 18 5 8 4 2 0 2 12 10 4 4 1 1 2 8 10 3 4 1 1 2 6 8 3 4 1 0 3 6 17 2 == Lähteet == * http://hokej.sfrp.cz/trn/trn1997.html ==Aiheesta muualla== 1996–1997 Luokka:Jääkiekkosarjojen kausi 1996–1997
Aasiankoskikara

Aasiankoskikara (Cinclus pallasii) on koskikarojen heimoon kuuluva varpuslintu. ==Levinneisyys== Aasiankoskikaraa tavataan laajalla alueella Aasiassa. Sen levinneisyysalue kulkee Kazakstanin itäosista Afganistanin ja Pohjois-Intian kautta Kaakkois-Aasian pohjoisosiin ja sieltä Kiinan itäosien kautta Kamtšatkan niemimaalle. Lajin kannan kokoa ei tiedetä, mutta sen on kuvattu olevan yleinen ja laajalle levinnyt. Sen kannankehitys on vakaa, ja laji on luokiteltu elinvoimaiseksi. ==Lähteet== Luokka:Koskikarat
Manuel Olmedo

Manuel Olmedo (s. 17. toukokuuta 1983 Sevilla) on espanjalainen keskimatkojen juoksija. Olmedo saavutti pronssia 1 500 metrin juoksussa Barcelonan EM- kilpailuissa 2010 ja kultaa samalla matkalla sisäratojen EM-kilpailuissa Pariisissa 2011. Lisäksi hän on sijoittunut 1 500 metrillä neljänneksi Daegun MM-kilpailuissa 2011. 800 metrillä Olmedo on ollut välierissä Osakan MM- kisoissa ja Pekingin olympialaisissa 2008. Olmedon ennätys 800 metrillä on 1.44,56 ja 1 500 metrillä 3.34,44. ==Lähteet== * * Luokka:Espanjalaiset keskimatkojen juoksijat Luokka:Vuonna 1983 syntyneet Luokka:Elävät henkilöt
Andienkoskikara

Andienkoskikara (Cinclus leucocephalus) on koskikarojen heimoon kuuluva varpuslintu. ==Levinneisyys== Andienkoskikaraa tavataan Etelä-Amerikassa Venezuelasta Ecuadorin ja Perun kautta Bolivian keskiosiin. Sen on kuvattu olevan melko yleinen, mutta laikuttaisesti levinnyt. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Koskikarat
Argentiinankoskikara

Argentiinankoskikara (Cinclus schulzii) on koskikarojen heimoon kuuluva varpuslintu. Argentiinankoskikara on tumman ruskehtavan harmaa. Pää on muuta ruumista vaaleampi ja kurkku on punaruskea. Lajin elinympäristöä ovat joet ja purot. ==Levinneisyys== Argentiinankoskikaraa tavataan Pohjois-Argentiinassa ja Etelä-Boliviassa. Se on luokiteltu vaarantuneeksi, koska sen populaatio on pieni, sirpaloitunut ja vähenemässä. Lajin kannaksi arvioidaan 3 000–4 000 yksilöä. Kantaa uhkaa vesivoimaloiden rakentaminen. ==Lähteet== Luokka:Koskikarat Luokka:Uhanalaiset linnut
Daniel Estulin

Daniel Estulin (s. 1966 Vilna, Liettuan SNT, Neuvostoliitto) on kirjailija ja puhuja, jonka pääasiallinen kiinnostuksenkohde on Bilderberg-ryhmä. Hän on julkaissut kirjoja aiheesta sekä englanniksi että espanjaksi. == Aiheesta muualla == Luokka:Salaliittoteoreetikot Luokka:Vuonna 1966 syntyneet Luokka:Elävät henkilöt
Eisarena Wolfsburg

Eisarena Wolfsburg on vuonna 2006 avattu monitoimihalli Wolfsburgissa, Saksassa. Sen katsojakapasiteetti on 4 668 katsojaa. Areenan pääkäyttäjä on Saksan jääkiekon pääsarjassa DEL-liigassa pelaava Grizzly Adams Wolfsburg. Joukkueen käyttämä edellinen areena ei täyttänyt DEL:in kriteerejä, joten Wolfsburg joutui pelaamaan yhden kauden alemmalla sarjatasolla uuden areenan valmistumista odottaessa. Luokka:Saksan jäähallit Luokka:Ala-Saksin rakennukset ja rakennelmat Luokka:Ala-Saksin urheilu Luokka:Wolfsburg
Curt Frenzel Stadium

Curt Frenzel Stadium on vuonna 1938 avattu stadion Augsburgissa, Saksassa. Sen katsojakapasiteetti on 7 774 katsojaa. Areenan pääkäyttäjä on Saksan jääkiekon pääsarjassa DEL-liigassa pelaava Augsburger Panther. Stadion on ainutlaatuinen huipputason jääkiekossa, sillä siinä ei ole ollenkaan seiniä vaan pelkkä katto. Se on siis hyvin lähellä ulkoilmaareenaa. Stadion on nimetty seuran entisen puheenjohtajan Curt Frenzelin mukaan, joka kuoli vuonna 1970. Luokka:Saksan jäähallit Luokka:Baijerin urheilupaikat Luokka:Baijerin jääkiekko Luokka:Augsburgin rakennukset ja rakennelmat Luokka:Augsburgin urheilu
Pekka Häyry

Pekka Juha Häyry (13. joulukuuta 1939 Vihti – 29. huhtikuuta 2020 Lohja) oli suomalainen lääkäri ja Helsingin yliopiston elinsiirtokirurgian ja -immunologian henkilökohtainen ylimääräinen professori. Hänen tutkimusalaansa olivat kokeellinen patologia ja elinsiirrot.Facta 2001, osa 6, p. 339. WSOY 1981. Hänelle myönnettiin 1988 Matti Äyräpään palkintoWSOY Iso Tietosanakirja, osa 3, s. 339. WSOY 1995. ja vuonna 2006 elinsiirtoalan merkittävä Sir Peter Medawar -palkinto. Häyry toimi yliopiston kliinisteoreettiseen laitokseen kuuluvan transplantaatiolaboratorion esimiehenä.Ajankohtaista. Helsingin yliopisto. Hänet valittiin Suomalaisen Tiedeakatemian jäseneksi vuonna 1989. Häyry toimi myös The Transplantation Societyn johtotehtävissä, kuten seuran presidenttinä 1996–1998. Vuodesta 2002 hän toimi Calgaryn yliopiston kliinisen kirurgian ja patologian professorina. Häyry jäi eläkkeelle 2008.Eläkkeelle elinsiirtojen ihmemaasta. == Lähteet == == Aiheesta muualla == * Luokka:Suomalaiset kirurgit Luokka:Helsingin yliopiston professorit Luokka:Suomalaiset professorit Luokka:Matti Äyräpään palkinnon saajat Luokka:Vuonna 1939 syntyneet Luokka:Vuonna 2020 kuolleet
Mathias Niederberger

Mathias Niederberger (s. 26. marraskuuta 1992 Düsseldorf) on saksalainen jääkiekkoilija, pelipaikaltaan maalivahti. Uransa alkuvaiheessa Niederberger pelasi kahden kauden ajan Pohjois-Amerikassa juniorikiekkoa OHL-seura Barrie Coltsissa. Hänen isänsä Andreas Niederberger on entinen olympiatason jääkiekkoilijaAndreas Niederberger EliteProspects-sivustolla , joka on valittu Saksan jääkiekon "Hall of Fameen". ==Lähteet== Luokka:Saksalaiset jääkiekkomaalivahdit Luokka:Vuonna 1992 syntyneet Luokka:Elävät henkilöt
FC Ingolstadt 04

Fußball-Club Ingolstadt 04 e.V., tunnetaan yleisesti nimellä FC Ingolstadt 04 on saksalainen jalkapalloseura Ingolstadtin kaupungista. Seura perustettiin vuonna 2004, kun ESV Ingolstadt ja MTV Ingolstadt yhdistyivät yhdeksi fuusioseuraksi. Kaudeksi 2013–2014 seura nousi Saksan toiseksi korkeimmalle sarjatasolle 2. Bundesliigaan voitettuaan edellisen kauden lopulla ratkaisevassa karsintaottelussa Hansa Rostockin. Kaudella 2014–2015 joukkue voitti 2. Bundesliigan mestaruuden ja nousi historiansa ensimmäistä kertaa pääsarjaan, jossa se pelasi kaksi kautta 2015–2017. Paikallinen autonvalmistaja Audi omistaa Ingolstadtin jalkapallostadionin ja harjoituskeskuksen sekä 20 % itse seurasta toimien samalla sen pääsponsorina. Luokka:Saksalaiset jalkapalloseurat Luokka:Baijerin jalkapallo Luokka:Ingolstadt Luokka:Vuonna 2004 perustetut urheiluseurat
Peter Medawar -palkinto

Peter Medawar -palkinto on merkittävin elinsiirtoalalla myönnettävä palkinto. Palkinto on perustettu 1990 Peter Medawarin kunniaksi, ja se jaetaan joka toinen vuosi.Ajankohtaista, Helsingin yliopisto Ensimmäiset palkitut vuonna 1990 olivat Jacques Miller James L. Gowans.The Scientist Palkinnon on vuonna 2006 saanut professori Pekka Häyry. Yhdessä hänen kanssaan palkinnon saivat professorit Peter Morris ja Carl-Gustav Groth == Lähteet == Luokka: Yhdysvaltalaiset palkinnot‎ Luokka:Lääketieteen palkinnot
Marco Weber

Marco Weber -nimisiä henkilöitä ovat: * Marco Weber (s. 1966), saksalainen elokuvatuottaja * Marco Weber (s. 1982), saksalainen pikaluistelija * Marco Weber, sveitsiläinen ympäristöaktivisti
Retroactive Abortion

Retroactive Abortion on yhdysvaltalaisen grindcoreyhtyeen Venomous Conceptin ensimmäinen studioalbumi. Se julkaistiin 29. kesäkuuta 2004 levymerkillä Ipecac Recordings. == Kappaleet == # # # # # # # # # # # # # # # # #Think! == Kokoonpano == * Kevin Sharp – laulu * Buzz Osborne – kitara * Shane Embury – bassokitara * Danny Herrera – rummut === Muut tekijät === * Oscar Garcia – taustalaulu * Venomous Concept – tuottaja * Huey Dee – äänittäjä * Phil Wright – avustava äänittäjä == Arvostelut == * Imperiumi: 9/10 * The Metal Observer: 8.5/10http://www.metal-observer.com/articles.php?id=8085 * Metal Storm: 8/10http://www.metalstorm.net/pub/review.php?review_id=2354 ==Lähteet== == Aiheesta muualla == * * Luokka:Vuoden 2004 esikoisalbumit Luokka:Venomous Conceptin albumit
Poisoned Apple

Poisoned Apple on yhdysvaltalaisen grindcore -yhtyeen Venomous Conceptin toinen studioalbumi. Se julkaistiin vuonna 2008 levymerkillä Century Media Records. == Kappaleet == # # # # # # # # # # # # # # # # # == Kokoonpano == * Kevin Sharp – laulu * Shane Embury – kitara * Danny Lilker – bassokitara * Danny Herrera – rummut == Arvostelut == * About.com: http://heavymetal.about.com/od/cdreviews/fr/venomouspoisone.htm * Imperiumi: 7/10 ==Lähteet== == Aiheesta muualla == * * Luokka:Vuoden 2008 albumit Luokka:Venomous Conceptin albumit
Sound Explosion Band

Sound Explosion Band on Soul Captain Bandin raunioista vuonna 2007 noussut helsinkiläinen reggae-orkesteri, joka on tullut tunnetuksi erityisesti suomen eturivin reggae-artistien keikkayhtyeenä. Yhtye on keikkaillut aktiivisesti yhdessä muun muassa Jukka Pojan, Raappanan, Puppa J:n, sekä Nopsajalan kanssa. Sound Explosion Bandiltä ei ole julkaistu pitkäsoittoa, mutta yhtye on ollut mukana muun muassa Raappanan Tuuliajolla-albumilla, sekä Jukka Pojan albumeilla Kylmästä lämpimään ja Yhdestä puusta ==Kokoonpano== * Joakim Bachmann - rummut * Kari Hulkkonen – basso * Jori Hulkkonen – kitara * Mikko Rossi - kitara * Tommi Tikkanen – koskettimet * Antti Kana – saksofoni * Heikki Tuhkanen - pasuuna * Tomi Nikku, trumpetti Lisäksi: * "Seppo Paarma" Salmi – kitara * Juho Viljanen – pasuuna, lyömäsoittimet ==Lähteet== ==Aiheesta muualla== * Virallinen Facebook-sivu * Sound Explosion Band agenttinsa Tarasen sivuilla Luokka:Suomalaiset reggaeyhtyeet
Elvijs Biezais

Elvijs Biezais (s. 30. kesäkuuta 1991 Riika, Latvian SNT, Neuvostoliitto) on latvialainen jääkiekkoilija. ==Ura== ===Seuraura=== Biezais pelasi ensimmäiset miesten pelinsä 16-vuotiaana SK Riiassa kaudella 2007–2008 Latvian toiseksi korkeimmalla sarjatasolla. Kaudella 2008–2009 hän pelasi Latvian pääsarjaa SK Riika/LSPA:n riveissä. Kauden 2009–2010 Biezais edusti pääosin Dinamo-Juniors Riikaa Valko-Venäjän Ekstraligassa. Hän pelasi myös kaksi ottelua maan toiseksi korkeimmalla sarjatasolla Vyšeišaja ligassa latvialaisessa Ozolniekissa. Kaudeksi 2010–2011 Biezais siirtyi HK Riian joukkueeseen, Venäjän nuorten sarjaan, MHL:ään. Hän oli kaudella 2011–2012 joukkueen toiseksi paras pistemies Roberts Lipsbergsin kanssa tehoilla 13+15=28. Kaudella 2012–2013 Biezais debytoi Dinamo Riian KHL-joukkueessa, jossa hän teki kauden aikana 39 runkosarja- ja 13 Nadežda Cupin ottelussa yhden syöttöpisteen. Biezais voitti Dinamon mukana KHL:n pudotuspelien ulkopuolelle jääneiden joukkueiden välisen Nadežda Cupin. Elokuussa 2013 Biezais lainattiin koko kauden 2013–2014 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Marraskuussa 2014 hän siirtyi Kazakstanin mestaruussarjassa pelaavan Arlan Kokshetaun paitaan oltuaan alkukauden 2014–2015 ilman sopimusta. Biezais eteni joukkueen kanssa aina finaaleihin, mutta mestaruuden vei kuitenkin Irtyš Pavlodar otteluvoitoin 4–1. ===Maajoukkueura=== Biezais pelasi alle 20-vuotiaiden I-divisioonan MM- kilpailuissa vuonna 2011, jolloin hän voitti A-lohkon kultaa ja oli nostamassa Latviaa seuraavaksi vuodeksi pääsarjaan. Biezais pelasi myös alle 18-vuotiaiden I-divisioonan MM-kilpailuissa vuonna 2009 voittaen B-lohkon kultaa. Hänet palkittiin turnauksessa Latvian parhaana pelaajana. Latvian A-maajoukkueessa Biezais on pelannut 11 ottelua tehden yhden maalin. ==Tilastot== 2007–2008 SK Riika LAT-2 11 4 9 13 16 – – – – – 2008–2009 SK Riika/LSPA Latvia 27 10 11 21 8 – – – – – U18d1 5 2 1 3 8 2009–2010 Ozolnieki/Juniors BLR-2 8 7 2 9 2 – – – – – Dinamo-Juniors Riika BXL 35 3 2 5 4 – – – – – 2010–2011 HK Riika MHL 41 8 13 21 18 3 0 2 2 2 JMMd1 5 3 3 6 6 2011–2012 HK Riika MHL 36 13 15 28 22 5 0 3 3 4 HK Juniors Riika Latvia 2 0 1 1 2 – – – – – 2012–2013 Dinamo Riika KHL 39 0 1 1 2 – – – – – HK Juniors Riika Latvia – – – – – 2 2 1 3 2 2013–2014 Jokipojat Mestis 47 7 13 20 26 5 2 1 3 4 2014–2015 Arlan Kokshetau Kazakstan 27 8 11 19 16 11 4 3 7 6 2015–2016 Arlan Kokshetau Kazakstan 52 15 20 35 32 17 5 1 6 10 2016–2017 Neman Grodno BXL 12 3 3 6 6 – – – – – Polonia Bytom Puola 12 3 6 9 12 8 4 2 6 12 2017–2018 KH Podhale Nowy Targ Puola 35 23 16 39 18 14 10 9 19 8 2018–2019 Rapaces de Gap Ranska 37 17 23 40 20 9 9 5 14 20 2019–2020 Dresdner Eislöwen DEL2 32 10 21 31 14 – – – – – 2020–2021 Dresdner Eislöwen DEL2 23 5 14 19 6 – – – – – 2 kautta yhteensä Kazakstan 79 23 31 54 48 28 9 4 13 16 2 kautta yhteensä DEL2 55 15 35 50 20 – – – – – 2 kautta yhteensä Puola 47 26 22 48 30 22 14 11 25 20 2 kautta yhteensä BXL 47 6 5 11 10 – – – – – ==Lähteet== * * ===Viitteet=== Luokka:Latvialaiset jääkiekkoilijat Luokka:Vuonna 1991 syntyneet Luokka:Elävät henkilöt
The Paradigm Shift

The Paradigm Shift on yhdysvaltalaisen Korn-yhtyeen yhdestoista studioalbumi. Se julkaistiin lokakuussa 2013. Albumi nousi Suomen virallisen listan sijalle 22. == Kappaleet == # # # # # # # # # # # ;Japanin bonuskappaleet # * # # == Kokoonpano == * Jonathan Davis – laulu, säkkipilli * Brian "Head" Welch – kitara * James "Munky" Shaffer – kitara * Reginald "Fieldy" Arvizu – bassokitara * Ray Luzier – rummut, lyömäsoittimet === Tuotanto === * Don Gilmore – tuottaja, miksaaja * Mark Kiczula – äänittäjä, miksaaja, tuottaja * Tom Lord-Alge – miksaaja * Brad Blackwood – masteroija * Noisia - tuottaja == Arvostelut == * Allmusic: http://www.allmusic.com/album/the-paradigm-shift-mw0002572153 * Imperiumi.net: 9+/10Imperiumi.net * Kaaoszine: 8/10 * Metacritic: 65/100Metacritic aggregate * PopMatters: PopMatters * Rolling Stone: Rolling Stone * Soundi: Soundi == Aiheesta muualla == * The Paradigm Shift discogs.com -sivustolla == Lähteet == Luokka:Vuoden 2013 albumit Luokka:Kornin albumit
The Path of Totality

The Path of Totality on yhdysvaltalaisen Korn-yhtyeen kymmenes studioalbumi. Se julkaistiin joulukuussa 2011. Albumi nousi Suomen virallisen listan sijalle 36. == Kappaleet == === Huomiot === == Arviot == * Allmusic: http://www.allmusic.com/album/the-path-of-totality-r2311367/review * Desibeli.net: * Imperiumi.net: 8–/10Imperiumi.net * Kaaoszine.fi: Kaaoszine.fi * Metacritic: 58/100Metacritic aggregate * PopMatters: PopMatters * Soundi: Soundi * Sputnikmusic: Sputnikmusic == Lähteet == == Aiheesta muualla == * The Path of Totality discogs.com -sivustolla Luokka:Vuoden 2011 albumit Luokka:Kornin albumit
Mike Glennon

Mike Glennon (s. 12. joulukuuta 1989 Fairfaxin piirikunta, Virginia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Arizona Cardinalsissa. Ennen ammattilaisuraansa Glennon pelasi yliopistojalkapalloa Pohjois-Carolinan osavaltionyliopiston joukkueessa. Hän oli kolmannen kierroksen varaus vuoden 2013 NFL:n varaustilaisuudessa. Glennon vaihdettiin tulokaskautensa kolmannella viikolla Buccaneersin aloittavaksi pelinrakentajaksi, edellisen ykkösen Josh Freemanin hapuilevien otteiden jälkeen. Lopulta Freeman myös vapautettiin sopimuksestaan lokakuun 2013 alussa, jolloin Glennonin lisäksi seuraan jäi hänen lisäkseen pelinrakentajaosastolle ainoastaan Dan Orlovsky. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Brian Hoyer

Brian Axel Hoyer (s. 13. lokakuuta 1985 Lakewood, Ohio) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan New England Patriotsissa, ja on edustanut ammattilaisurallaan useampaa seuraa. ==Pelaajaura== Hoyer teki varaamattomana pelaajan sopimuksen New England Patriotsin kanssa kaudelle 2009. Hoyer pelasi kolme kautta Tom Bradyn varamiehenä, kunnes Patriots vapautti Hoyerin sopimuksesta. Hoyer teki sopimuksen kesken kauden 2012 Pittsburgh Steelersin kanssa, jonka molemmat pelinrakentajat olivat loukkaantuneet. Hoyer oli kuitenkin vain varamiehenä Steelersissä, ja kolmen viikon kuluttua hänet laitettiin vapaiden pelaajien waivers-listalle, josta Arizona Cardinals poimi hänet. Kauden viimeisessä ottelussa Hoyer sai ensimmäistä kertaa olla aloittavassa kokoonpanossa. Cardinals vapautti kauden jälkeen Hoyerin sopimuksesta, ja hän teki kaksivuotisen sopimuksen Cleveland Brownsin kanssa. Hoyerista tuli Brownsin aloittava pelinrakenta kolmannella viikolla kun Brandon Weeden loukkaantui. Hoyer pelasi kolme ottelua kunnes hän loukkaantui itsekin. Hoyer oli Brownsin aloittava pelinrakentaja kauden 2014, jonka jälkeen hänen sopimuksensa päättyi. Hoyer teki kaksivuotisen sopimuksen Houston Texansin kanssa, ja kisasi kauden aikana Ryan Mallettin kanssa aloittavan pelinrakentajan roolista. Lopulta Hoyer vakiinnutti roolinsa aloittavana, mutta surkean pudotuspeliottelun jälkeen Texans purki Hoyerin sopimuksen. Hoyer siirtyi kauden mittaisella sopimuksella Chicago Bearsin kaudeksi 2016. Bearsin aloittavan pelinrakentajan Jay Cutlerin loukkaannuttua Hoyerista tuli aloittava. Kauden puolivälissä Hoyerin vasen käsi murtui taklaustilanteessa, mikä päätti hänen pelikautensa. Bears ei jatkanut sopimusta Hoyerin kanssa, joten hän siirtyi kahden vuoden sopimuksella San Francisco 49ersiin. Hoyer pelasi 49ersin aloittavana pelinrakentajana, kunnes joukkue hankki New England Patriotsista Jimmy Garoppolon. Hoyerin sopimus ostettiin ulos ja hän siirtyi kolmivuotisella sopimuksella Patriotsiin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Jalkapallon naisten SM-sarjakausi 1997

Jalkapallon naisten SM-sarjakausi 1997 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Malmin Palloseura ja pronssia FC United Pietarsaaresta. Kausi pelattiin 10 joukkueen kaksinkertaisena sarjana, jonka jälkeen kuusi parasta joukkuetta pelasivat yksinkertaisen ylemmän loppusarjan ja neljä viimeistä yksinkertaisen alemman loppusarjan. Alkusarjan tulokset otettiin huomioon. Alemman loppusarjan viimeinen joukkue Lemlands IF putosi suoraan Ykköseen. Toiseksi viimeinen Porrassalmen Urheilijat -62 karsi paikasta SM-sarjaan Ykkösen lohkovoittajien karsinnassa hävinneen FC Kuusysin kanssa. FC Kuusysi nousi SM- sarjaan. ==Alkusarja== ==Ylempi loppusarja== ==Alempi loppusarja== ==Karsinta SM-sarjaan== *Kuusysi – PU-62 1–0 *PU-62 – Kuusysi 0–1 FC Kuusysi nousi SM- sarjaan yhteismaalein 2–0. ==Parhaat maalintekijät== 19 maalia *Sanna Rytkönen, FC United 18 maalia *Christina Forssell, HJK 15 maalia *Nina Weckström, HJK 14 maalia *Sani Ylitalo, FC Puistola 12 maalia *Rosa Lappi- Seppälä, HJK 11 maalia *Jessica Julin, FC United *Sinikka Vanharanta, FC United *Terhi Uusi-Luomalahti, HJK 10 maalia *Hanna Laine, Ilves *Pauliina Määttänen, Ilves *Kati Kantanen, MPS *Hilla Rantala, TiPS ==Lähteet== Luokka:Kansallinen liiga -kaudet Luokka:Vuoden 1997 jalkapallo
Saarinmaan offensiivi

Saarinmaan offensiivi oli Ranskan suorittama hyökkäys Saksan maaperälle toisen maailmansodan alkuvaiheessa syyskuussa 1939. Vastauksena saksalaisten hyökkäykselle Puolaan Ranska julisti sodan Saksalle 3. syyskuuta ja hyökkäsi Saarinmaalle 7. syyskuuta 40 divisioonan voimin. Ranskalaiset valtasivat useita kyliä alueelta ja etenivät vahvasti miinoitettuun Warndtin metsään. Kyseessä oli ensimmäinen kerta, kun liittoutuneiden joukot hyökkäsivät Saksan maaperälle sodan aikana. Hyökkäys päättyi 16. syyskuuta 1939 ranskalaisjoukkojen vetäydyttyä alueelta. Ranskalaiset eivät päässeet tavoitteeseensa eli Siegfried-linjalle. Taistelu ei vaikuttanut merkittävästi saksalaisten etenemiseen Puolassa. Ranskalaiset vetäytyivät lopulta Maginot- linjalle aloittaen valesodan. Luokka:Vuoden 1939 sotahistoria Luokka:Ranskan taistelut Luokka:Saarlandin historia Luokka:Toisen maailmansodan länsirintaman taistelut
Jalkapallon naisten SM-sarjakausi 1996

Jalkapallon naisten SM-sarjakausi 1996 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Puistolan Urheilijat Helsingistä ja pronssia Tampereen Ilves. Kausi pelattiin 10 joukkueen kaksinkertaisena runkosarjana, jonka jälkeen kuusi parasta joukkuetta pelasivat yksinkertaisen ylemmän loppusarjan, missä runkosarjan tulokset otettiin huomioon. Runkosarjan sijoille 7–9 sijoittuneet joukkueet pelasivat yksinkertaisen karsintasarjan Ykkösen kolmen lohkovoittajan kanssa, mistä neljä parasta joukkuetta selvisivät SM-sarjaan. Runkosarjan viimeinen joukkue putosi suoraan Ykköseen. ==Runkosarja== ==Loppusarja== ==Karsintasarja== ==Parhaat maalintekijät== 13 maalia *Hanna Ekström, HJK 11 maalia *Susanna Heikari, MPS *Nina Weckström, MPS 10 maalia *Minna Mustonen, PuiU 9 maalia *Ira Eskelinen, HJK *Hanna-Mari Sarlin, HJK *Anne Mäkinen, MPS 8 maalia *Salla Ranta, FC Kontu *Sani Ylitalo, PuiU *Anna- Kaisa Rantanen, Pyrkivä *Sinikka Vanharanta, FC United 7 maalia *Terhi Uusi- Luomalahti, HJK *Laura Kalmari, PuiU *Jonna Norppa-Rahkola, PuiU *Jenni Sibelius, Pyrkivä *Taru Nuutinen, TiPS *Jessica Julin, FC United ==Lähteet== Luokka:Kansallinen liiga -kaudet Luokka:Jalkapallosarjojen kausi 1995–1996/1996
Panssaridivisioona Kempf

Panssaridivisioona Kempf oli kenraali Werner Kempfin mukaan nimetty Saksan maavoimien panssariyhtymä toisen maailmansodan alussa. == Perustaminen == Wehrkreis V perusti 10. marraskuuta 1938 Stuttgartissa 4. panssariprikaatin esikunnan. Prikaatiin liitettiin panssarirykmentit 7 ja 8. Prikaatin esikunnasta muodostettiin elokuun puolivälissä 1939 panssaridivisioona Kempfin esikunta, jonka tehtävänä oli johtaa panssariosasto Ostpreussenia ().Lexikon der Wehrmacht == Historia == Divisioona perustettiin varsinaisesti 10. elokuuta 1939 Itä-Preussissa. Divisioona osallistui Puolan sotaan. Se taisteli ainoastaan Varsovan pohjoispuolella ollutta Modlinin armeijaa vastaan. Divisioona lakkautettiin Puolan sodan voitonparaatin jälkeen 7. lokakuuta 1939. 4. panssariprikaati liitettiin perustettavaan 10. panssaridivisioonaan. Moottoroitu SS-rykmentti Deutschland laajennettiin SS-divisioona Das Reichiksi. ==Kokoonpano== *7. Panssarirykmentti *SS-rykmentti Deutschland (moottoroitu) *SS-tykistörykmentti *SS-viestipataljoona *SS- tiedustelupataljoona *II./47. raskas tykistöpataljoona *511. panssaripataljoona *505. pioneeripataljoona (moottoroitu) *propagandaosasto *2./SS-ilmatorjuntakonekivääripataljoona *esikunta *huolto *lääkintä == Komentajat == * kenraalimajuri Werner Kempf 10. marraskuuta 1938 - 30. syyskuuta 1939 ==Lähteet== * ===Viitteet=== Kempf
Waren (Müritz)

Waren (Müritz) (myös Waren an der Müritz) on kaupunki Mecklenburg-Etu-Pommerin osavaltiossa Koillis-Saksassa. Se oli ennen Müritzin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 21 074 vuonna 2012. Kaupunki sijaitsee Müritz-järven rannalla. Paikannimi on kirjoitettu aiemmin muodoissa Wahren, Warne tai latinaksi Warnae. Nykyinen nimimuoto Waren (Müritz) on vuodelta 1914. Kaupungista on peräisin suomalainen Wahren-aatelissuku.Nordisk familjebok, Uggleupplagan, 31. Ural – Vertex, 341–342 == Maantiede == === Ilmasto === == Lähteet == ==Aiheesta muualla== Luokka:Saksan kaupungit Luokka:Mecklenburg-Etu-Pommerin kunnat
Jalkapallon naisten SM-sarjakausi 1994

Jalkapallon naisten SM-sarjakausi 1994 oli Suomen naisten jalkapallon korkeimman sarjatason kausi. Mestaruuden voitti Malmin Palloseura Helsingistä, hopeaa Turun Pyrkivä ja pronssia Helsingin Jalkapalloklubi. Kausi pelattiin 10 joukkueen kaksinkertaisena runkosarjana, jonka jälkeen kuusi parasta joukkuetta pelasivat yksinkertaisen ylemmän loppusarjan, missä runkosarjan tulokset otettiin huomioon. Runkosarjan sijoille 7–9 sijoittuneet joukkueet pelasivat yksinkertaisen karsintasarjan I divisioonan kolmen lohkovoittajan kanssa, mistä neljä parasta joukkuetta selvisivät SM-sarjaan. Runkosarjan viimeinen joukkue putosi suoraan I divisioonaan. Edelliskaudella SM-sarjaan nousseen FF Jaron tilalla pelasi Pietarsaareen perustettu uusi naisten jalkapallon erikoisseura FC United. ==Runkosarja== ==Loppusarja== ==Karsintasarja== ==Parhaat maalintekijät== 26 maalia *Taru Nuutinen, Pyrkivä 18 maalia *Hanna Ekström, HJK 17 maalia *Kati Kantanen, PU-62 15 maalia *Susanna Heikari, MPS 12 maalia *Jonna Norppa-Rahkola, Pyrkivä 11 maalia *Anne Mäkinen, MPS *Sinikka Vanharanta, United 9 maalia *Anne Averio, HJK *Tove Gäddnäs, United 8 maalia *Maria Lind, United ==Lähteet== Luokka:Kansallinen liiga -kaudet Luokka:Jalkapallosarjojen kausi 1993–1994/1994
Nnaemeka Anyamele

Nnaemeka Anyamele (s. 16. toukokuuta 1994Veikkausliiga) on nigerialaistaustainen suomalainen jalkapalloilija. Hän edustaa Ykkösessä pelaavaa Gnistania.Gnistan: IF Gnistan ja Nnaemeka Anyamele ovat tehneet kauden 2020 kattavan sopimuksen. Anyamele on pelipaikaltaan vasen keskikenttäpelaaja ja viihtyy parhaiten laidalla hyökkäävässä roolissa.Honka Marraskuussa 2014 Anyamele teki kaksivuotisen sopimuksen Veikkausliigassa pelaavan HIFK:n kanssa. Aiemmin hän pelasi Hongassa, johon siirtyi tammikuussa 2013 Helsingin Jalkapalloklubista. Hienoimmaksi kokemuksekseen jalkapallon parissa Anyamele on kertonut valintansa Kai Pahlman -turnauksen parhaaksi pelaajaksi vuonna 2009. Anyamele pelasi myös Suomen alle 21-vuotiaiden maajoukkueessa. == Lähteet == == Aiheesta muualla == * Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Grimmen

Grimmen on kaupunki Mecklenburg-Etu-Pommerin osavaltiossa Koillis-Saksassa. Se oli ennen Nordvorpommernin piirikunnan pääkaupunki. Vuodesta 2011 lähtien se on kuulunut Vorpommern-Rügenin piirikuntaan. Kaupungin asukasluku oli 9 965 vuonna 2012. Kaupunki sijaitsee Trebeljoen varrella, noin 30 kilometriä etelään Stralsundista ja kolmekymmentä kilometriä länteen Greifswaldista. ==Ystävyyskaupungit== Grimmenillä on viisi eurooppalaista ystävyyskaupunkia: * Châteaulin, Bretagne, Ranska * Czaplinek, Länsi-Pommerin voivodikunta, Puola * Kamien Pomorski, Länsi-Pommerin voivodikunta, Puola * Osterholz-Scharmbeck, Ala-Saksi, Saksa * Staffanstorp, Skåne, Ruotsi == Lähteet == == Aiheesta muualla == Luokka:Saksan kaupungit Luokka:Mecklenburg-Etu-Pommerin kunnat
Pasewalk

Pasewalk on kaupunki Mecklenburg-Etu-Pommerin osavaltiossa Koillis-Saksassa. Se oli ennen Uecker-Randowin piirikunnan pääkaupunki. Vuodesta 2011 lähtien se on kuulunut Vorpommern-Greifswaldin piirikuntaan. Kaupungin asukasluku oli 10 594 vuonna 2012. Kaupunki sijaitsee Uecker-joen varrella. == Lähteet == == Aiheesta muualla == Luokka:Saksan kaupungit Luokka:Mecklenburg-Etu-Pommerin kunnat